Jou Show – Roekeloos
Gepubliseer deurBettie Blom	 11/11/2014 10/11/2014 Los kommentaar op Jou Show
Kort jy ‘n weeklikse lag-inspuiting?
Die nuwe Jou Show is terug – groter en beter! Emo Adams verskyn met ‘n splinternuwe stel en hierdie keer beman hy die skip stoksielalleen … wel, soortvan! Sy regterhand en beste vriend, Wicus van der Merwe, vaar die veld in, en saam met die YouTube-koningin, Anne Hirsch, is hulle die program se nuwe veldaanbieders en vang hulle alle soorte dinge aan.
Hierdie nuwe seisoen van Jou Show beloof om nie teleur te stel nie, want die gaste is net so splinternuut en beeldskoon soos die nuwe stel. Daar is optredes deur bekendes soos Corlea Botha, Wynand en Chereé, Elvis Blue, Amor Vittone, Anna Davel, Adam Tas, Joshua na die Reën, Johan C Venter, Joe Niemand, Brandon October en nog vele meer. Die Take Note band is steeds in die ateljee en verskaf lewendige musiek wat jou tone van pure pret en plesier sal laat krul.
Kort jy ‘n weeklikse lag-inspuiting? Kom kuier saam met Emo, Wicus, Anne Hirsch en al die lawwe trawante wat dapper genoeg is om die ateljee te besoek.
Vanaf 17 November elke Maandag 20h30 op kykNET kanaal 144.
Gepubliseer deurBettie Blom 11/11/2014 10/11/2014 Gepubliseer inFlieks & TV, Grappe, Musiek, TeaterSleutelwoorde: Adam Tas, Anna Davel, Anne Hirsch, Brandon October, Corlea Botha, Elvis Blue, Emo Adams, Joe Niemand, Johan C Venter, Take Note, Wicus van der Merwe
MaxMara by Grand Provence